PROJEKTS

Apstiprināts ar

Ministru kabineta

2012.gada \_\_\_\_.\_\_\_\_\_\_\_\_

rīkojumu Nr.\_\_\_\_

**Mātes un bērna veselības uzlabošanas plāns 2012.-2014.gadam**

**(kopsavilkums)**

**Risināmā jautājuma būtība**

 **Pasaules un Eiropas mērogā mātes un bērna veselība izvirzīta kā viens no prioritārajiem sabiedrības veselības un labklājības rādītājiem.** Valsts labklājību, sabiedrības attīstību un veselību kopumā raksturo dzimstības rādītāji. Izvērtējot šos rādītājus var secināt, ka Latvijā kopš 2009.gada dzimstība ar katru gadu samazinās. Ņemot vērā dzimstības negatīvās tendences, dabiskais pieaugums Latvijā aizvien saglabājas negatīvs, arī zīdaiņu mirstības rādītāji ir augstāki nekā vidēji Eiropas Savienībā. Zīdaiņu mirstības rādītājs ir viens no rādītājiem, kas raksturo mātes un bērna vispārējo veselības stāvokli un veselības aprūpi pirms un pēc dzemdībām. Salīdzinot ar Eiropas Savienību valstu vidējo rādītāju, mātes mirstība Latvijā ir salīdzinoši augsta.

 Bērna veselība un attīstība līdz piedzimšanai un pirmajā dzīves gadā, galvenokārt, ir atkarīga no mātes un tēva veselības, dzīvesveida paradumiem, vecāku zināšanām par bērna veselību un rūpēm par bērnu. Nozīmīga loma ir topošo vecāku izglītošanai un apmācībai seksuālās un reproduktīvās veselības jomā, kas ir viens no galvenajiem priekšnoteikumiem dzimstības paaugstināšanai un veselas jaunās paaudzes radīšanai.

 Viena no būtiskākajām problēmām seksuāli reproduktīvās veselības jomā ir neauglība. Latvijā vēl nav izveidota statistikas datu bāze neauglības problēmu risināšanai, bet attīstīto valstu pieredze rāda, ka neauglīgi ir vidēji 6 – 10% pāru.

Latvijā nav pietiekama starpnozaru sadarbība reproduktīvās veselības jomā, nepietiekoša informācija jauniešiem un pusaudžiem par seksuālās un reproduktīvās veselības jautājumiem. Sabiedrības izpratne par vardarbību ģimenē, tai skaitā emocionālo, nav pilnīga, tāpēc ir svarīgi veicināt vardarbības ģimenē atpazīšanu, iesaistot sabiedrības veselības un citu jomu ekspertus.

 Veselības ministrija ir izstrādājusiMātes un bērna veselības uzlabošanas plānu 2012.-2014.gadam (turpmāk – plāns), kas izstrādāts atbilstoši Sabiedrības veselības pamatnostādņu 2011.-2017.gadam apakšmērķim - uzlabot mātes un bērna veselību, kā arī samazināt zīdaiņu mirstību un, atbilstoši Apvienoto Nāciju Organizācijas Tūkstošgades attīstības mērķiem, mazināt bērnu mirstību un uzlabot mātes veselību. Plāns ir īstermiņa politikas plānošanas dokuments.

 Plāna mērķis irnodrošināt plānotu, saskaņotu un koordinētu pasākumu veikšanu, laiuzlabotu mātes un bērna veselību (tajā skaitā samazinātu perinatālo mirstību un mātes mirstību).

**Piedāvātais risinājums vai piedāvātie risinājuma varianti**

Piedāvātais risinājums Mātes un bērna veselības uzlabošanas plāna 2012.-2014.gadam realizācijai ir trīs galveno rīcības virzienu īstenošana:

1. Pasākumi mātes un bērna veselības aprūpes uzlabošanai.
2. Neauglības ārstēšanas (t.sk. medicīniskās apaugļošanas) iekļaušana valsts apmaksātajos pakalpojumos.
3. Citu sektoru iesaiste (starpnozaru sadarbība) jautājuma kompleksai un valstiskai risināšanai.

**Nepieciešamais finansējums plāna īstenošanai un paredzētais finansēšanas avots**

Realizējot pasākumus mātes un bērna veselības un veselības aprūpes uzlabošanai, kas sevī ietver papildus informatīvos, atbalsta, diagnostiskos un ārstnieciskos pasākumus, tajā skaitā medicīniskās apaugļošanas iekļaušanu valsts apmaksātajos pakalpojumos, Veselības ministrijai nepieciešams papildus finansējums 7 431 339 latu apmērā (tai skaitā 2012.gadā – 1 112 855 latu apmērā, 2013.gadā – 2 871 492 latu apmērā, 2014.gadā – 3 446 992 latu apmērā).

 Jautājums par papildu valsts budžeta līdzekļu piešķiršanu Veselības ministrijai plāna 1.1.1., 1.2.1., 1.2.4., 1.6.1., 1.9.1., 1.9.2., 2.2.2. un 2.2.4. uzdevumu īstenošanai 2012.gadā – 1 112 855 latu apmērā tiks skatīts Ministru kabinetā likumprojekta „Grozījumi likumā „Par valsts budžetu 2012.gadam”” sagatavošanas un izskatīšanas procesā.

 Jautājums par papildu valsts budžeta līdzekļu piešķiršanu Veselības ministrijai plāna 1.1.1., 1.1.2., 1.1.3., 1.1.4., 1.2.1., 1.2.4., 1.6.1., 1.9.1., 1.9.2., 2.1.1., 2.2.2., 2.2.3. un 2.2.4. uzdevumu realizācijai 2013.gadā – 2 871 492 latu apmērā un plāna 1.1.1., 1.1.2., 1.1.3., 1.1.4., 1.2.1., 1.2.4., 1.6.1., 1.9.1., 1.9.2., 2.1.1., 2.2.2., 2.2.3. un 2.2.4. uzdevumu realizācijai 2014.gadā – 3 446 992 latu apmērā tiks skatīts Ministru kabinetā likumprojekta par valsts budžetu kārtējam gadam sagatavošanas un izskatīšanas procesā.

Veselības ministrija plāna 2.2.3.uzdevumu 2012.gadā, plāna uzdevumus: 1.2.2., 1.2.5., 1.3.2., 1.4.1., 1.4.2., 1.5.1., 1.5.2., 1.7.1., 1.7.2., 1.7.3., 1.8.1., 1.8.2., 1.8.3., 2.1.2., 2.2.1., 2.2.4.1., 2.2.4.2., 2.2.4.3., 2.2.4.4., 2.2.5., 3.1.2., 3.1.3., 3.1.4. un Izglītības un zinātnes ministrija plāna 3.1.1.uzdevumu 2012.gadā un turpmākajos gados nodrošinās esošo valsts budžeta līdzekļu ietvaros.

Atsevišķi pasākumi tiks realizēti Eiropas Sociālā fonda 1.3.2.3. aktivitātes „Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana” finansējuma ietvaros.

Veselības ministre I.Circene

07.06.2012. 08:51

635

E.Klepermane, 67876081

Evija.Klepermane@vm.gov.lv